Here is a page extracted from Wikipedia that may contain CSS, HTML, and a lot of unformatted text.

Title: Uoršas kuova
Content: Uoršas kuova - 1514 metās siejės 8 d. notėkosė kuova terp jongtėniu Lietovuos ė Lėnkėjės pajiegu ė Maskvuos dėdliuoses konėgākštėjės kariuomeniu, šalėp Uoršas (nūnā Baltarosėjuo). 

LDK ė anuos nosamditiem karem vaduoveva Kuonstantėns Uostruogėškės, katras bova sodalīvavės kėliuos onkstesnies kuovuos. MDK vaduovava Čeliadnėns. Prėskaitliuojama, ka mūsietās LDK pajiegas krūvuo so samdītās prietelēs (vuokītēs ė lėnkās) sodare 30 tūkstontiu prieteliu. Maskvuos karioumene sodare skėrtīngās skaitlēs nu 35 lėgė 80 tūkstontiu prieteliu.

Ēga
Pėrmė̄je sosėdorėmā prasėdiejė 1514 m. rogpjūtė mienesie, vuo magtīngiausės sosėdorėms notėka siejės 8 dėinuos rītė. 

Mėslėjama, ka lietoviu kavalėrėjė panauduojė apgaulinga manevra ė prėveliuoja dalė maskvėitiu ė spāstos. Ton sėtoacėjė ėšanuduojė lėnkā, katrie ožpoulė ožsėlėkose maskvienū kariauna. Pargrīžė lietovē poule maskvėitiu flangas. 

Čeliadnėna kariauna jiemė trauktėis. Pats Čeliadnėns ė kėtė glavnė vadā bova pajimts ė nalaisve. Mėslėjama, ka kara balaisviu galiejė būtė lėgė keliū tūkstontiu, no Maskvuos dėdlīsės konėgaikštės Vasėlėjos III atsėsakė anūs ėšpėrktė.

Ton laimiejėms bova platē skelbts vėsuo Euruopuo, bat ton laimiejėms nabova pėlnā panaudouts. Pu ton laimiejėma nabova pasijimts atgal Smuolensks.

Muodernaus čiesa svarboms 
Uoršas kuova laikuoma vėino ėš baltarosiu tautuos prėsėkėlėma ė raiduos sėmbuolio. Aleksandra Lukašenkas rėžėms menkien kuovuos rėikšme ė nalēd žmuoniem liousā mėnavuot ton kuova. 

2005 m. siejie, Baltarosėjės prezėdenta Aleksandra Lukašėnkas noroudiemo, bova sogautė ketorė uopuozėcėjuos prietelē ė kuožnos nobausts 4 mėlėjuonū Baltarosėjės roblio bauduom (aple 1500 euru) ož Uoršas kuovuos 491 metu sokaktėis mėnavuonėma.

Atmėnėma ėomžėnėms 
Kuovā pamėnavuot Okraėnuo ėšlēsts pašta znuoks. 2014 m. Lietovuo paskelbtė „Uoršas kuovas“ metās. Lietovuos Bankė nokalta pruogėnė muonėta, skėrta Uoršas kuovas 500 metu jobėliejou. Rakatanskūs ėšbūdavuots muonomėnts skėrts pamėnavuot Uoršas kuova.

Šaltinē 
 T. Baranauskas Uoršas kuova - dėdliausės Lietovuos karėnės laimiejėms prīš Rosėjė. Delfi.Lt T.Baranauskas. Oršos mūšis – didžiausia Lietuvos karinė pergalė prieš Rusiją (Straipsnės lietoviū kalbuo).

Lietovuos istuorėjė
Nedielės straipsnis